|  |
| --- |
| **Budapest Főváros VII. kerület Erzsébetváros Önkormányzata**  dr. Halmai GyulaEVIN Erzsébetvárosi Ingatlangazdálkodási Nonprofit Zrt. vezérigazgatója |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság 2022. november 15 - ei rendkívüli**

**ülésére**

|  |  |
| --- | --- |
| **Tárgy:** | Tulajdonosi döntés az EVIN Nonprofit Zrt., mint ajánlatkérő „Budapest, VII. kerület Nefelejcs utca 63. szám alatti 100% önkormányzati tulajdonú épület felújítása (EKR001712692022)” tárgyú közbeszerzési eljárását megindító dokumentumok jóváhagyásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Nonprofit Zrt. vezérigazgatója** |

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének *269/2022. (X.19.)* számú határozata alapján Budapest Főváros VII. kerület Erzsébetváros Önkormányzata (a továbbiakban: Önkormányzat) az EVIN Nonprofit Zrt.-vel (a továbbiakban: Társaság) *„Budapest, VII. kerület Nefelejcs utca 63. szám alatti 100% önkormányzati tulajdonú épület felújítása”* tárgyában 2022. november 9-én bonyolítói szerződést (a továbbiakban: Bonyolítói szerződés) kötött (*1. számú melléklet*).

A bonyolítói szerződésben szereplő épület felújítására vonatkozó munkák kivitelezését biztosító vállalkozási szerződés megkötése érdekében közbeszerzési eljárás lefolytatására van szükség. A nemzeti, Kbt. 112. § (1) bekezdés b) pont szerinti Nyílt közbeszerzési eljárás (hirdetménnyel induló) megindításához szükséges dokumentumokat jelen előterjesztés mellékletei tartalmazzák.

Budapest Főváros VII. Kerület Erzsébetváros Önkormányzatának és Polgármesteri Hivatalának Közbeszerzési Szabályzata I. fejezet 1.4 pontja szerint *„A saját közbeszerzési szabályzattal rendelkező Gazdasági társaságok közbeszerzési eljárásaikat feladat-ellátási szerződésükben meghatározott feladatok körében ajánlatkérőként eljárva, a Bizottságnak bemutatott szabályzatuk alapján, felelős akkreditált közbeszerzési szaktanácsadó bonyolításában maguk végzik azzal, hogy közbeszerzést a közbeszerzési eljárást megindító dokumentumok Bizottság általi jóváhagyását követően indíthatnak.”*

Fentiek alapján kérjük a *„Budapest, VII. kerület Nefelejcs utca 63. szám alatti 100% önkormányzati tulajdonú épület felújítása* (*EKR001712692022)”* tárgyú közbeszerzési eljárás Társaságunk által történő megindításának jóváhagyását.

A döntési jogosultságot jelen ügyben Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012.(III.26.) számú rendelet 5. § (1) bekezdése biztosítja.

„5.§ (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:

a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;

b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.”

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …/2022. (XI.15.) számú határozata az EVIN Nonprofit Zrt., mint ajánlatkérő** **által lefolytatásra kerülő az *„Budapest, VII. kerület Nefelejcs utca 63. szám alatti 100% önkormányzati tulajdonú épület felújítása (EKR001712692022)”* tárgyú közbeszerzési eljárás dokumentációjának jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt,

1. hogy az EVIN Nonprofit Zrt. által előterjesztett az *„Budapest, VII. kerület Nefelejcs utca 63. szám alatti 100% önkormányzati tulajdonú épület felújítása (EKR001712692022)”* tárgyú közbeszerzési eljárás dokumentációját jóváhagyja, egyúttal engedélyezi a közbeszerzési eljárás megindítását.
2. felkéri az EVIN Nonprofit. Zrt.-t a közbeszerzési eljárás lefolytatására.

**Felelős:** Niedermüller Péter polgármester

**Határidő:** azonnal

Budapest, 2022. november 4.

dr. Halmai Gyula

EVIN Nonprofit Zrt. vezérigazgatója

Előterjesztés mellékletei:

1. sz. melléklet – Bonyolítói szerződés \_Nefelejcs utca 63. épület felújítása

Határozati javaslatok mellékletei:

1. sz. melléklet – Ajánlati felhívás\_Nefelejcs utca 63. felújítása
2. sz. melléklet - Közbeszerzési Dokumentum\_Nefelejcs utca 63. felújítása
3. sz. melléklet – Szerződéstervezet\_Nefelejcs utca 63. épület felújítása
4. sz. melléklet - Elektromos felújítás kiviteli terve\_Nefelejcs utca 63. felújítása
5. sz. melléklet - Gépészeti felújítás kiviteli terve\_Nefelejcs utca 63. felújítása
6. sz. melléklet – Építészeti tervdokumentáció\_Nefelejcs utca 63. felújítása
7. sz. melléklet – Építész műszaki leírás\_ Nefelejcs utca 63. felújítása
8. sz. melléklet – Árazatlan költségvetés\_Nefelejcs utca 63. felújítása
9. sz. melléklet – Árazatlan költségvetés\_Nefelejcs utca 63. felújítása