**VÁLLALKOZÁSI SZERZŐDÉS**

amely létrejött egyrészről:

Neve: Erzsébetvárosi Piacüzemeltetési Kft.

Székhelye\címe: 1071 Budapest, Akácfa utca 42-48.

Cégjegyzékszám: 01-09-298784

Pénzforgalmi számlaszám: 10403239-00033237-00000000

Pénzforgalmi szolgáltató: K&H Bank Zrt.

Képviseli: Dobai András ügyvezető

mint Megrendelő, (a továbbiakban: **Megrendelő**),

másrészről:

Név:

Székhely:

Adószám:

Cégjegyzékszám:

Pénzforgalmi számlaszám:

Pénzforgalmi szolgáltató:

Képviseli:

mint Vállalkozó, (a továbbiakban: **Vállalkozó**),

**–** együttes említésük esetén: **Felek**, önállóan: **Fél** **–** között alulírott napon és helyen a jelen vállalkozási szerződésben írt feltételek szerint:

1. **Előzmények**

1. Megrendelő, mint Ajánlatkérő a közbeszerzésekről szóló 2015. évi CXLIII. törvény (a továbbiakban: Kbt.) Harmadik része alapján

***1. részfeladat:*** „**Klauzál téri Vásárcsarnok takarítása**”,

***2. részfeladat „Garay téri Piacon végzendő takarítási feladat”*** [[1]](#footnote-1)

tárgyban, nemzeti eljárási rend szerinti nyílt közbeszerzési eljárást folytatott le, melynek nyertese ajánlattevője Vállalkozó lett.

A Felek rögzítik, hogy a fenti közbeszerzési eljárásban a Vállalkozó, mint nyertes Ajánlattevő tette Megrendelő számára a legjobb ár-érték arányú ajánlatot.

2. A Felek az eredményes közbeszerzési eljárást követően az eljárást megindító felhívásban, a további Közbeszerzési Dokumentumokban és annak mellékleteiben, a kiegészítő tájékoztatásokban (adott esetben), valamint a nyertes Ajánlattevő ajánlatában rögzített feltételeknek megfelelően kötik meg a jelen Szerződést. A közbeszerzési eljárás során keletkezett iratokat úgy kell tekinteni, mint amelyek a jelen Szerződés elválaszthatatlan részeit képezik, azzal együtt olvasandók és értelmezendők, különös tekintettel az alábbi dokumentumokra:

- a közbeszerzési eljárást megindító felhívás,

- a további Közbeszerzési Dokumentumok és annak mellékletei,

- a kiegészítő tájékoztatásra adott Ajánlatkérői válaszok (adott esetben);

- a nyertes Ajánlattevő ajánlata.

Az említett dokumentumok fizikailag nem kerülnek csatolásra a Szerződés törzsszövegéhez, ám azok tartalma ismert a Felek számára. A fenti dokumentumok közötti, ugyanazon kérdésre vonatkozó bármely eltérés, ellentmondás, értelmezési nehézség esetén a dokumentumok hierarchiája a következő: jelen Szerződés törzsszövege, az eljárást megindító felhívás, a további Közbeszerzési Dokumentumok, kiegészítő tájékoztatások, nyertes ajánlat.

Az alkalmasság körében bemutatott 1 fő teljesítés helyszíni irányításáért és minőség-ellenőrzéséért felelős személy vonatkozó alkalmassági minimum követelmény feletti többlettapasztalata (0-6 hónap):

1. **A Szerződés tárgya**

1. Megrendelő megrendeli, Vállalkozó pedig elvállalja a műszaki leírásában meghatározott **takarítási faladatok ellátását** a jelen szerződésben meghatározott díjért.

2. A Megrendelő megbízza **Vállalkozót takarítási faladatok ellátására**

**-** az 1. részfeladat tekintetében a Klauzál téri Vásárcsarnok (1071 Budapest VII. kerület, Akácfa u. 42-48.)

– a 2. részfeladat tekintetében a Garay téri Piac (1076 Budapest, Garay tér 20.) [[2]](#footnote-2)

* 1. Vállalkozó által biztosított anyagok
* Vállalkozó ellátja az objektumhoz tartozó szociális helységeket WC papírral, papírtörölközővel, illatosítóval, szappannal és gondoskodik ezek folyamatos utántöltéséről, cseréjéről.
* Vállalkozó biztosítja a munkavégzéshez szükséges eszközöket, vegyszereket, és takarítószereket a műszaki leírásban leírtak szerint.

3. Vállalkozó a szerződés teljesítését a Megrendelő által rendelkezésre bocsátott leírás és a Megrendelő utasításai szerint a hatályos jogszabályoknak, hatósági előírásoknak, és szakmai szokásoknak megfelelően köteles végezni. A Vállalkozó külön is kijelenti, hogy a helyszín(eke)t megtekintette, az általa foglalkoztatott és a teljesítésben részt vevő személyekkel azok jellemzőit megismertette.

1. **MŰSZAKI TARTALOM**

1. Jelen szerződés műszaki tartalmát a Megrendelő által tételesen felsorolt, jelen szerződés 1. számú mellékletét képező dokumentumban szereplő valamennyi takarítási munkák adják, amelyet Megrendelő a jelen okiratban írottak figyelembevételével Vállalkozótól megrendel.

2. Vállalkozó a hatályos jogszabályok előírásai szerint gondoskodik a szolgáltatás teljesítésében részt vevő személyek munkarendi-, munkavédelmi és tűzvédelmi előírásoknak megfelelő munkavégzéséről, és az azokban foglaltak megsértéséért teljes kárfelelősséget vállal. Vállalkozó kizárólag az Európai Unió területén forgalomba hozható, környezetbarát, nem savas kémhatású tisztítószereket használhat fel a szolgáltatás teljesítése során.

3. A takarítást végző személyek nem tekinthetnek bele a helyiségekben található iratokba, és az esetleges tudomásukra jutó információkkal kapcsolatban titoktartásra kötelesek.

4. Megrendelő kötelezettségei (figyelemmel a műszaki leírásban leírtakra is)

4.1 Megrendelő a takarítási munkák végzéséhez szükséges hideg- és melegvizet, valamint elektromos áramot térítésmentesen biztosítja.

4.2 Megrendelő vállalja, hogy Vállalkozó dolgozói részére az alapvetően szükséges szociális helyiségeket (mosdó, WC, öltöző), valamint a tisztítószerek és a gépek tárolására zárható helyiséget térítésmentesen bocsátja a Vállalkozó rendelkezésére, azonban a zárható helyiségben elhelyezett tárgyakért felelősséget nem vállal.

4.3 Megrendelő gondoskodik Vállalkozó meghatalmazott képviselőjének a takarítandó helyiségekbe történő bejutásáról.

1. **VÁLLALKOZÓI DÍJ**

1. Felek rögzítik, hogy a műszaki dokumentációban részletezett feladatok szerződésszerű teljesítéséért Megrendelőt **nettó…….,- Ft + ÁFA/hó**, azaz bruttó…….,- forint / hó vállalkozói díj illeti meg, melyről a Vállalkozó az elvégzett takarítási munka alapján havonta utólag számlát állít, az általa elkészített és a Megrendelő által elfogadott IV/2 pont szerinti teljesítési igazolás alapján.

2. A Vállalkozó az adott havi teljesítés igazolásban köteles felsorolni, hogy az adott hónapban a műszaki leírásban szereplő feladatok közül mit végzett el feltüntetve azt is, hogy a befejezés is megtörtént, vagy a befejezés áthúzódott a következő hónapra.

3. A vállalkozói díj tartalmazza a szerződésszerű teljesítéssel kapcsolatos valamennyi, a műszaki dokumentációban meghatározott feladat teljesítésével kapcsolatos költséget, így Vállalkozó további kifizetési igényt semmilyen jogcímen nem érvényesíthet. A feladat ellátásához a személyi feltételeken túl minden tárgyi és a műszaki dokumentációban meghatározott anyagszükséglet biztosítása is a Szerződés teljes időtartama alatt a Vállalkozó feladata.

4. A vállalkozói díj elszámolása havonta történik meg a Vállalkozó által kiállított a Megrendelő által elfogadott és Vállalkozó részére aláírva visszaküldött teljesítési igazolás szerint.

5. Vállalkozó a vállalkozói díjat tartalmazó számlát - a teljesítés-igazolás birtokában - 30 napos fizetési határidővel állítja ki és küldi meg Megrendelő részére.

1. **FIZETÉSI FELTÉTELEK**

1. Megrendelő az 1. sz. mellékletben foglalt takarítási munka ellenértékét az igazolt teljesítést követően, Vállalkozó által benyújtott számla alapján átutalás útján egyenlíti ki ………Banknál vezetett ………számú bankszámlájára a Kbt. 135. § (1), (5)-(6) bekezdéseiben és a Ptk. 6:130. § (1) – (2) bekezdésében foglaltak szerint, a számla kézhezvételétől számított 30 napon belül.

2. A számlának meg kell felelnie a számvitelről szóló 2000. évi C. törvény előírásainak, valamint a vonatkozó egyéb hatályos jogszabályi előírásoknak.

3. A Megrendelő díjelőleget nem fizet.

4. Vállalkozó tudomásul veszi, hogy a szerződésszerű teljesítést követően kibocsátandó számlán köteles a Megrendelő által megadott azonosító számot, valamint a teljesítés jogcímét (a számlához kapcsolódó teljesítés rövid megnevezése) feltüntetni.

5. Amennyiben a számlát nem a fentiek figyelembevételével küldik meg, az a számla kiegyenlítés nélküli visszaküldését vonja maga után, és az ebből eredő károkért Megrendelő nem vállal felelősséget.

6. Megrendelő nem vállal felelősséget azért sem, ha Vállalkozó a számlát nem a fenti módon juttatja el Megrendelőhöz.

7. A bankszámlák közötti elszámolás útján teljesített fizetést akkor kell megtörténtnek tekinteni, amikor a pénzintézet a fizetésre kötelezett bankszámláját megterheli.

8. Megrendelői késedelem: Fizetési késedelem esetén Megrendelő a Ptk. 6:155. § (1) bekezdésében foglaltak szerinti késedelmi kamat megfizetésére köteles. Vállalkozó számláján szereplő minden ezzel ellentétes rendelkezés esetén is a fenti szabály érvényesül a Felek viszonylatában.

1. **A SZERZŐDÉS IDŐTARTAMA**

1. Szerződő felek megállapodnak abban, hogy jelen Szerződést határozott időre, a szerződés hatálybalépésétől számított 12 hónapig tartó időtartamra jön létre.

2. A Szerződés a Felek cégszerű aláírásának napjával lép hatályba. Amennyiben a Felek általi aláírás nem ugyanazon a napon történik, úgy a Szerződés hatálybalépésének napja, az utolsó aláíró aláírásának napja. A Szerződés mindkét fél szerződésszerű teljesítésével megszűnik.

1. **EGYÜTTMŰKÖDÉS, KÉPVISELET**

1. Felek a Szerződés teljesítése során kötelesek folyamatosan együttműködni. Ennek során minden olyan akadályról, vagy körülményről, amely a Szerződés teljesítésére lényeges kihatással lehet, kötelesek egymást haladéktalanul értesíteni. Amennyiben a Szerződés teljesítése során a Vállalkozó oldalán olyan körülmény áll elő, amely a szerződésszerű teljesítést akadályozza, a Vállalkozó erről a Megrendelőt haladéktalanul írásban értesíti, megjelölve a teljesítés várható időpontját és a késedelem okát. Az értesítés elmulasztásából eredő kárért Vállalkozó a felelős.

2. A Szerződés során a kapcsolattartásra jogosult személyek:

Megrendelő részéről:

Név: Dobai András

Cím: 1071 Budapest VII. kerület, Akácfa u. 42-48.

E-mail: dobai.andras@klauzalcsarnok.hu

Telefon: 06301313580

Vállalkozó részéről:

Név:

Cím:

E-mail:

Telefon:

Szerződő Felek kötelesek egymást haladéktalanul értesíteni, amennyiben a kapcsolattartók személyében, illetve adataiban bármilyen változás következne be. A kapcsolattartók személyében, illetve adataiban bekövetkező változásokról szóló egyoldalú értesítések Szerződő Felek megállapodása alapján nem minősülnek a Szerződés módosításának, az erről szóló egyoldalú írásbeli értesítés kézhezvételével azt Szerződő Felek a másik fél által elfogadottnak tekintik.

1. **A SZERZŐDÉS MÓDOSÍTÁSA, MEGSZÜNTETÉSE, SZERZŐDÉSSZEGÉSÉRT VALÓ FELELŐSSÉG**

1. Felek rögzítik, hogy a szerződésszegés miatt bekövetkezett kárért való felelősség alóli mentesüléshez szükséges, hogy a károkozó körülmény a szerződéskötést követően, a szerződésszegő fél ellenőrzési körén kívül merüljön fel. Ellenőrzési körön kívüli az a körülmény, amelyre a fél nem képes hatást gyakorolni. Ilyen körülménynek tekinthető mindenekelőtt, de nem kizárólagosan a vis maior hagyományos esetei:

- a természeti katasztrófák: földrengés, tűzvész, aszály, fagykár, árvíz, szélvihar, villámcsapás, járvány stb.,

- bizonyos politikai-társadalmi események: mint például háború, forradalom, felkelés, szabotázs, közlekedési útvonal (repülőtér) lezárása,

- meghatározott állami intézkedések: behozatali-kiviteli tilalmak, devizakorlátozások, embargó, bojkott és hasonlók,

- súlyos üzemzavarok, valamint a szerződésszerű teljesítést lehetetlenné tevő radikális piaci változások (mint drasztikus árrobbanás, a fizetés pénznemének rendkívüli meggyengülése stb.).

2. Rendkívüli felmondási indokok:

Megrendelő a szerződést Vállalkozóhoz intézett írásbeli egyoldalú jognyilatkozattal felmondhatja, ha a Vállalkozó szerződéses kötelezettségeit súlyosan vagy ismételten megszegi, így különösen, de nem kizárólagosan az alábbi esetekben:

1. Vállalkozó a Megrendelő – szerződésszerű teljesítésre irányuló - felszólításának az abban megjelölt határidőn belül nem tesz eleget,
2. Vállalkozó által fizetendő késedelem esetére kikötött kötbér mértéke eléri a maximális mértéket,
3. Vállalkozóval szemben felszámolási, végelszámolási eljárás indul, vagy felfüggeszti gazdasági tevékenységét.
4. jogerős elmarasztaló határozatot hoznak a Vállalkozó szakmai tevékenységét érintő szabálysértés vagy bűncselekmény miatt,

Az azonnali hatályú felmondás ellenkező rendelkezés hiányában a felmondás napjától kezdve szünteti meg a szerződést.

3. Vállalkozó súlyos szerződésszegése miatt bekövetkező felmondás esetén, a Vállalkozó kárainak megtérítésére nem tarthat igényt.

Vállalkozó köteles a szolgáltatást az 1. számú mellékletben foglaltak szerint elvégezni.

Amennyiben a szerződés teljesítése során bármikor a Vállalkozó számára olyan körülmény áll elő, amely akadályozza a szerződés szerinti teljesítést, úgy a Vállalkozó haladéktalanul írásban köteles értesíteni a Megrendelőt a késedelem tényéről, okáról és várható időtartamáról.

Vállalkozó kártérítési felelősséggel tartozik a szolgáltatás teljesítése során keletkezett károkért, különös tekintettel az általa használt eszközök, berendezések, valamint nem megfelelő tisztítószerek alkalmazása miatt bekövetkezett károkért, elváltozásokért és meghibásodásokért.

Megrendelő az észlelt károkat három munkanapon belül, írásban köteles bejelenteni a Vállalkozónak. A kár értékének meghatározása az érintett eszköz, berendezési tárgy javíthatósága esetén a javítási költség, cseréje esetén a mindenkori beszerzési érték alapján történik.

4. Vállakozó kijelenti, hogy

a) nem fizet, illetve számol el a Szerződés teljesítésével összefüggésben olyan költségeket, melyek a Kbt. 62. § (1) bekezdés k) pontja ka)-kb) alpontja szerinti feltételeknek nem megfelelő társaság tekintetében merülnek fel, és melyek Vállalkozó adóköteles jövedelmének csökkentésére alkalmasak;

b) a Szerződés teljesítésének teljes időtartama alatt tulajdonosi szerkezetét Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti.

A Megrendelő a Kbt. 143. § (3) bekezdése alapján jogosult és egyben köteles a Szerződést felmondani - ha szükséges olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon - ha

a) Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerinti jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerinti jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

Megrendelő köteles a Szerződést azonnali hatállyal felmondani, vagy a Ptk.-ban foglaltak szerint attól elállni, ha a Szerződés megkötését követően jut tudomására, hogy Vállalkozó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

Megrendelő a Kbt. 143. § (1) bekezdése alapján a Szerződést azonnali hatállyal felmondhatja, vagy – a Ptk.-ban foglaltak szerint – a Szerződéstől elállhat, ha:

a) feltétlenül szükséges a Szerződés olyan lényeges módosítása, amely esetében a Kbt. 141. §-a alapján új közbeszerzési eljárást kell lefolytatni;

b) Vállalkozó nem biztosítja a Kbt. 138. §-ában foglaltak betartását, vagy a Vállalkozóként szerződő fél személyében érvényesen olyan jogutódlás következett be, amely nem felel meg a Kbt. 139. §-ában foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a Szerződés nem semmis.

A fentiekben írtak szerinti felmondás esetén Vállalkozó a Szerződés megszűnése előtt már teljesített munka szerződésszerű teljesítéssel arányos részének pénzbeli ellenértékére jogosult.

5. Felek a Szerződés módosítására kizárólag a Kbt.-vel összhangban jogosultak.

1. **A TELJESÍTÉS HELYE**

**1. Teljesítés helye:**

Magyarország, Budapest:

1. részfeladat: Klauzál téri Vásárcsarnok (1071 Budapest, Akácfa u. 42-48.)[[3]](#footnote-3)

2. részfeladat: Garay téri piac (1076 Budapest, Garay tér 20.)

1. **KÖTBÉR**

1. A Ptk. 6:186. § (1) bekezdése alapján, ha Vállalkozó olyan okból, amelyért felelős, megszegi a szerződést, a Megrendelő kötbérre jogosult az alábbiak szerint:

**Késedelmi kötbér:** A késedelmi kötbér a teljesítési határidő eredménytelen megkezdése utáni első naptól esedékes minden erre vonatkozó további figyelmeztetés nélkül. A késedelmi kötbér mértéke a havi nettó vállalkozói díj 1%-a minden késedelemmel érintett nap után. A késedelmi kötbér maximuma a késedelemmel a havi nettó vállalkozói díj 15%-a. A kötbérmaximum elérése esetén a Megrendelő jogosult a szerződést azonnali hatállyal felmondani. Amennyiben a teljesítés olyan okból késedelmes, melyért a Vállalkozó felelős, a késedelmes teljesítés esetére kikötött kötbér megfizetése nem mentesít a teljesítés alól.

**Hibás a teljesítés**, ha Vállalkozó a vállalkozási szerződés teljesítése során - olyan okból, amelyért felelős – hibásan teljesít. Ezért egyösszegű hibás teljesítési kötbér fizetésére köteles. A hibás teljesítési kötbér mértéke a hibás teljesítéssel érintett teljesítési helyre eső havi nettó vállalkozói díj 5%-a, azaz a kötbér alapja a havi nettó vállalkozói díj. Amennyiben Vállalkozónál három alkalommal hibás teljesítés miatt kötbérfizetési kötelezettség kerül megállapításra, Megrendelőnek jogában áll a szerződést felmondani és meghiúsulási kötbért érvényesíteni.

**Meghiúsulási kötbér:** A Vállalkozó meghiúsulási kötbért köteles fizetni, ha a jelen szerződés teljesítése - olyan okból, amelyért a Vállalkozó felelős részlegesen vagy teljesen - meghiúsul, ha a Vállalkozó a teljesítést jogos ok nélküli megtagadja, ha olyan ok miatt, amelyért a Vállalkozó felelős - különösen szerződésszegése esetén - a Megrendelő eláll a szerződéstől vagy felmondja a szerződést vagy annak egy részét. Az elállás, felmondás nem érinti a Vállalkozó meghiúsulási kötbérfizetési kötelezettségét. A meghiúsulási kötbér mértéke a teljes nettó vállalkozói díj 20%-a. A kötbér alapja a teljesítési időből még hátralévő időszak vonatkozásában számított havi vállalkozói díj összege.

2. Késedelmi kötbér és meghiúsulási kötbér együttesen nem követelhető. Megrendelő jogosult érvényesíteni a kötbért meghaladó kárát.

1. **Felelősségbiztosítás**

1. Vállalkozó kijelenti, hogy rendelkezik felelősségbiztosítási szerződéssel, mely a Megrendelő által az eljárás során előírt mértékű és terjedelmű. A felelősségbiztosítás mértéke, terjedelme: 1. részfeladat: legalább 15.000.000 Ft/év és legalább 5.000.000 Ft/kár mértékű

2. részfeladat legalább 3.000.000 Ft/év és legalább 1.000.000 Ft/kár mértékű szakmai tevékenységére vonatkozó felelősségbiztosítás. [[4]](#footnote-4)

2. A felelősségbiztosítási szerződésnek a szerződés szerinti takarítási munka időtartamára kell vonatkoznia. Vállalkozó kötelezettsége, hogy a szerződés teljes időtartama alatt rendelkezzen a felelősségbiztosítással.

3. Vállalkozó haladéktalanul, de legkésőbb a szerződéskötéskor köteles Megrendelő részére bemutatni a felelősségbiztosítási szerződésének eredeti példányát, egy másolati példányát pedig köteles átadni Megrendelő részére, mely felelősségbiztosítás másolati példánya a jelen szerződés 2. sz. mellékletét képezi. Ennek elmaradása esetén Megrendelő Vállalkozót póthatáridővel felhívja a szerződésszegés megszüntetésére, és Megrendelő megtagadhatja a munkaterület Vállalkozó részére történő átadását. A póthatáridő eredménytelen elteltét követően Megrendelő jogosult a szerződéstől elállni.

1. **ÁLTALÁNOS RENDELKEZÉSEK**

1. A Szerződésben nem szabályozott kérdések vonatkozásában a hatályos jogszabályi rendelkezések, különösen a Ptk.és a Kbt. rendelkezései az irányadók.

2. Felek a felmerülő vitás kérdéseket elsősorban a peres út mellőzésével közvetlen tárgyalások útján kísérlik meg rendezni.

3. A Felek megállapodnak, hogy a jelen szerződésből eredő bármely jogvitájuk miatti bírósági vagy hatósági eljárásnak nincs halasztó hatálya Vállalkozó szerződés szerinti teljesítési kötelezettségére, ideértve különösen a szavatossági igények tekintetében történő helytállást.

4. A Kbt. 43. § (1) bekezdés b) és c) pontjai értelmében Megrendelő köteles az EKR-en keresztül az alábbi adatokat, információkat, dokumentumokat a Közbeszerzési Hatóság által működtetett nyilvános elektronikus szerződéstárban (CoRe), valamint az EKR-ben közzétenni:

- a közbeszerzési eljárás alapján megkötött szerződést a szerződéskötést, valamint a szerződésmódosításokat a szerződés módosítását követően haladéktalanul,

- a szerződés teljesítésére vonatkozó következő adatokat: hivatkozást a közbeszerzési eljárást megindító hirdetményre, a szerződő felek megnevezését, azt, hogy a teljesítés szerződésszerű volt-e, a szerződés teljesítésének Megrendelő által elismert időpontját, továbbá az ellenszolgáltatás teljesítésének időpontját és a kifizetett ellenszolgáltatás értékét.

5. Amennyiben a Szerződés bármelyik rendelkezése érvénytelenné válna, úgy a Szerződés többi része továbbra is hatályos és érvényes marad. Ebben az esetben a Feleknek olyan megállapodásra kell jutniuk, amely leginkább megfelel az érvénytelenné vált rendelkezés eredeti céljának.

6. Jogról való lemondás hiánya: Jelen szerződésben foglalt bármely jog késedelmes érvényesítése, illetve érvényesítésének elmulasztása nem jelenti a jogok érvényesítéséről való lemondást, illetve valamely jog részleges vagy kizárólagos érvényesítése nem zárja ki a többi, illetve a fennmaradó jog érvényesítését.

7. Titoktartás: Jelen szerződés aláírásával Vállalkozó kötelezi magát arra, hogy a jelen szerződés teljesítése során tudomására jutott adatokat, információkat, üzemi és üzletpolitikai eseményeket és/vagy személyes adatokat / a továbbiakban együttesen: adat(ok)/ üzleti titokként kezeli. Vállalkozó jelen szerződés teljesítése során tudomására jutott adatokat harmadik félnek nem adhatja ki, azokat csak a jelen szerződés teljesítéséhez szükséges mértékben használja. Vállalkozó ennek megtartásáról a feladatok ellátásában közreműködő munkatársai, alvállalkozói, teljesítési segédei tekintetében is köteles gondoskodni. Az információk és adatok üzleti titokként történő kezelésére vonatkozó kötelezettség a Vállalkozót jelen szerződés lejáratát követően is korlátlan ideig terheli.

8. Vállalkozó kijelenti, hogy nincs olyan függőben levő kötelezettsége vagy érdekkörében lévő más körülmény, amely kedvezőtlenül hathat a jelen szerződésben foglaltak érvényességére, teljesítésére vagy saját teljesítési készségére, illetve képességére.

9. Megrendelő felhívja Vállalkozó figyelmét, hogy az államháztartás központi alrendszerében a kiadási előirányzatok terhére nem köthető olyan jogi személlyel, jogi személyiséggel nem rendelkező szervezettel érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek. A kötelezettséget vállaló (Megrendelő) ezen feltétel ellenőrzése céljából, a szerződésből eredő követelések elévüléséig az Áht. 55. § szerint jogosult a jogi személy, jogi személyiséggel nem rendelkező szervezet átláthatóságával összefüggő, az Áht. 55. §-ban meghatározott adatokat kezelni azzal, hogy ahol az Áht. § kedvezményezettről rendelkezik, azon a jogi személyt, jogi személyiséggel nem rendelkező szervezetet kell érteni.

10. Vállalkozó ezúton is megerősíti minden az eljárás során tett nyilatkozatát, továbbá felelőssége tudatában kijelenti, hogy azok tartalma és jelen szerződés között ellentmondás nem áll fenn.

11. Felek kötelezettséget vállalnak arra, hogy jelen szerződés hatálya alatt folyamatosan együttműködnek. Ennek keretében kellő időben tájékoztatják egymást a jelen szerződésben foglaltak teljesítése mellett minden olyan kérdésről, amely a jelen szerződés teljesítésére kihatással lehet. A Szerződés és a Felek közötti kommunikáció nyelve a magyar.

12. A Vállalkozó a Kbt. rendelkezéseivel összhangban alvállalkozó igénybevételére jogosult, és a jogosan igénybe vett alvállalkozóért úgy felel, mintha a munkát maga végezte volna; alvállalkozó jogosulatlan igénybevétele esetén pedig felelős minden olyan kárért is, amely anélkül nem következett volna be.

Felek tudomással bírnak róla, hogy a Kbt. 138. §-a alapján a Szerződést kizárólag Vállalkozó teljesítheti, továbbá a teljesítésben Vállalkozó közbeszerzési eljárás során tett nyilatkozatában feltüntetett alvállalkozók vehetnek részt. Az alvállalkozók tevékenységéért a Vállalkozó teljeskörűen és teljes felelősséggel tartozik.

Vállalkozó köteles Megrendelőnek a Szerződés megkötésének időpontjában, majd – a később bevont alvállalkozók tekintetében – a Szerződés teljesítésének időtartama alatt minden olyan alvállalkozó bevonását előzetesen bejelenteni, amely részt vesz a Szerződés teljesítésében, és – ha a megelőző közbeszerzési eljárásban az adott alvállalkozót még nem nevezte meg – a bejelentéssel együtt nyilatkoznia kell, vagy az érintett alvállalkozó nyilatkozatát be kell nyújtania arról is, hogy az általa igénybe venni kívánt alvállalkozó nem áll a megelőző közbeszerzési eljárásban előírt kizáró okok hatálya alatt.

13. A Vállakozó jelen szerződés aláírásával elismeri, hogy a Megrendelőnélk érvényben levő munka,- vagyon,- és tűzvédelmi előírásokat átvette, és annak tartalmát megismerte. A Vállalkozó kötelezettséget vállal arra, hogy ezeket az előírásokat munkavállalóival, illetve az általa foglalkoztatott személyekkel megismerteti, és az abban foglaltakat maradéktalanul betartja, és beatartatja,

A Vállalkozó tudomásul veszi, hogy, a Vállalkozó munkavállalóját, illetve az általa foglalkoztatott személyt ért olyan munkabaleset esetén, mely az szerződésszerződés létrejöttekor előre nem látható olyan okból következik be, mely a Megrendelő ellenőrzési körén kívül esik, és az okozó körülmény elkerülése vagy a kár elhárítása a Megrendelőtől nem volt elvárható, a Megrendelőt semmiféle kártérítési kötelezettség nem terheli sem a munkavállaló, sem a harmadik személy irányában, illetve ha a Megrendelőt ilyen értelmű kártérítésre kötelezik, azt a Vállalkozó a Megrendelőnek megtéríti.

A Vállalkozó tudomásul veszi, hogy a Vállakozó munkavállalóját, illetve az általa foglalkoztatott személyt ért olyan olyan munkabaleset esetén, - mely a Megrendelőnek fel nem róható okból következik be, a Megrendelőt semmiféle kártérítési kötelezettség nem terheli, sem a munkavállaló, sem harmadik személy irányában, illetve ha a Megrendelőt ilyen irányú kártérítésre kötelezik, azt a Vállalkozó a Megrendelőnek megtéríti.

Vállalkozó jelen szerződés aláírásával elismeri, hogy a Megrendelőnél érvényben lévő munkabiztonsági feltételeket átvette, és annak tartalmát megismerte.

A Vállalkozó tudomásul veszi, hogy köteles betartani, és – amennyiben a szerződés teljesítéséhez igénybe vesz alvállalkozót -, az alvállalkozóival be kell tartatni a Megrendelő munkabiztonsági feltételeit.

A Vállalkozó tudomásul veszi továbbá, hogy a Megrendelő a kiegészítő munkabiztonsági feltételek betartása és betartatása végett rendszeres felügyeletet és ellenőrzést tart a szerződéses munka teljesítésének helyszínén, és az abban foglaltak megsértése esetén az ott leírt jogkövetkezményeket alkalmazza.

14. Jelen szerződést a Felek elolvasták, azt közösen értelmezték, és saját elhatározásukból, minden befolyástól mentesen, mint ügyleti akaratukkal mindenben megegyezőt, a képviselet szabályainak megtartásával saját kezűleg aláírják.

Mellékletek:

1. számú melléklet: Műszaki leírás

2. számú melléklet: Felelősségbiztosítás

|  |  |
| --- | --- |
| **Erzsébetvárosi Piacüzemeltetési Kft.** |  |
| Aláírás:  ……………………………….. | Aláírás:  ……………………………… |
| **Dobai András**  ügyvezető  Megrendelő | ügyvezető  Vállalkozó |
|  |  |
| *dátum* | *dátum* |
|  |  |

1. nem releváns rész törlendő [↑](#footnote-ref-1)
2. nem releváns rész törlendő [↑](#footnote-ref-2)
3. nem releváns rész törlendő [↑](#footnote-ref-3)
4. nem releváns rész törlendő [↑](#footnote-ref-4)