|  |
| --- |
| **Budapest Főváros VII. kerület Erzsébetváros Önkormányzata**  dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság** **2022. november 15-ei rendkívüli ülésére**

|  |  |
| --- | --- |
| **Tárgy:** | Tulajdonosi döntés társasházi célbefizetések tárgyában |

**Készítette:**

Dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

**Tisztelt Bizottság!**

Budapest Főváros VII. Kerület Erzsébetváros Önkormányzata 2022. évi költségvetéséről szóló, Budapest Főváros VII. Kerület Erzsébetváros Önkormányzat Képviselő-testületének 6/2022. (II. 17.) önkormányzati rendelete 13. § (4) bekezdése alapján *„Az Önkormányzat e rendeletében biztosított jogkörében a Pénzügyi és Kerületfejlesztési Bizottság dönt az* ***„6501 Egyéb felhalmozási célú támogatások államháztartáson kívülre” cím Társasházi közgyűlés határozata alapján célbefizetés*** *100 ezer Ft feletti befizetéshez kapcsolódó előirányzat felhasználásáról.”*

Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló, Budapest Főváros VII. kerület Erzsébetváros Önkormányzata Képviselő-testületének 11/2012. (III.26.) önkormányzati rendelete 21.§ (4) bek. a) pontja alapján *„A vegyes tulajdonú, önkormányzati tulajdoni hányaddal érintett társasházakban az önkormányzat képviselője, illetve meghatalmazottja nyilatkozatához a Pénzügyi és Kerületfejlesztési Bizottság hozzájárulása szükséges a rendes gazdálkodás keretein belüli többlet kötelezettség (célbefizetés), valamint a közösséget terhelő egyéb kötelezettség (pl. hitelfelvétel) vállalásához, ha az Önkormányzat tulajdoni részesedése a társasházban eléri vagy meghaladja a 25%-ot, vagy a kötelezettség meghaladja a nettó százezer forintot, de nem haladja meg a nettó ötvenmillió millió forintot;”*

A 21. § (8) bekezdés alapján *„Az Önkormányzat költségvetését érintő, a*[*(3) bekezdés b) pont*](https://or.njt.hu/onkormanyzati-rendelet/647131#SZ21@BE3@POB)*jában, a*[*(4) bekezdés*](https://or.njt.hu/onkormanyzati-rendelet/647131#SZ21@BE4)*a) és b), valamint az*[*(5) bekezdés a)*](https://or.njt.hu/onkormanyzati-rendelet/647131#SZ21@BE5@POA)*és*[*b) pont*](https://or.njt.hu/onkormanyzati-rendelet/647131#SZ21@BE5@POB)*jaiban foglalt pénzügyi kötelezettség vállalásokhoz történő hozzájárulás megadása az Önkormányzat tárgyévi költségvetési rendeletében meghatározott keretek között történhet. A célbefizetések teljesítéséről a Pénzügyi és Kerületfejlesztési Bizottság dönt.”*

Az előterjesztés a fenti vagyonrendeletben meghatározott vegyes tulajdonú, önkormányzati ingatlanok vonatkozásában tartalmazza az előírt célbefizetéseket az alábbiak szerint.

**I.**

**A VII. kerület 34031** **helyrajzi számú Csengery utca 24. szám** alatti társasház az elektromos hálózat felújítás finanszírozását kívánja megvalósítani.

A 2022. október 06-án megtartott közgyűlésen a tulajdonosok az előbbiekben ismertetett munkálatok ügyében a következőkről döntöttek:

***2022.10.06./4. számú határozat:***

***A Társasház közgyűlése 3.789/10.000 tulajdoni hányad jelenlétében, 3.789/10.000 tulajdoni hányad igen szavazattal, 0/10.000 tulajdoni hányad ellenszavazattal és 0/10.000 tulajdoni hányad tartózkodással a mai napon úgy határoz, hogy az elektromos felújításhoz szükséges minimális forrás fedezeteként a tulajdonosok 10 hónapon keresztül (2023. június 30.-ig) 300 Ft/m2 /hó célbefizetést szavaznak meg. Továbbá kérik a közös képviseletet, hogy a célbefizetés határidejének lejárta után ismertesse a közösséggel a pályázati és hitelfelvételi lehetőségeket ahhoz, hogy a társasház részben vagy egészben mihamarabb elkezdhesse az elektromos hálózatának rekonstrukcióját.***

Az Önkormányzat a társasházban 306/10.000 tulajdoni hányaddal, alapterületben kifejezve 60 m2-elrendelkezik, a társasház határozata szerint az eseti befizetések előírásával az Önkormányzatot terhelő célbefizetés összege összesen **180.000,- Forint** (10 × 300,-Ft × 60 m2).

Az előterjesztésben fentebb részletezett kiadás fedezete a 2022. évi költségvetésről szóló 6/2022. (II.17.) számú rendeletben biztosítva van.

**II.**

**A VII. kerület 33400** **helyrajzi számú Dembinszky utca 20. sz.** alatti társasház az elektromos mérőhelyek szabványosítás finanszírozását kívánja megvalósítani.

A 2022. május 17.-re kiírt írásbeli szavazáson a tulajdonosok az előbbiekben ismertetett munkálatok ügyében a következőkről döntöttek:

***2/2022.05.17.sz. Határozat:***

***A közgyűlés úgy határoz, hogy a Budapest VII. kerület Dembinszky utca 20. szám alatti társasház (a továbbiakban: társasház) közgyűlés 4724/10000 th igen, 0/10000 th nem, 0/10000 th tartózkodással szavazati aránnyal úgy dönt, hogy a mérőhelyek szabványosításának költségeit az ingatlan tulajdonosai viselik. Sima mérők esetében ez 80.010 Ft/db, éjjeli mérőkkel rendelkezők esetén 171.450 Ft. Fizetési határidő: 2022. október 30 – ig, akár több részletben.***

Az Önkormányzat a társasházban 962/10.000 tulajdoni hányaddal, alapterületben kifejezve 134 m2-elrendelkezik, a társasház határozata szerint az eseti befizetések előírásával az önkormányzatot terhelő célbefizetés összege **160.020,- Forint** (2 X 80.010,-Ft /db)

Az előterjesztésben fentebb részletezett kiadás fedezete a 2022. évi költségvetésről szóló 6/2022. (II.17.) számú rendeletben biztosítva van.

**Határozati javaslatok**

**I.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2022. (XI.15) határozata a 1074 Budapest VII. kerület Csengery utca 24. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága **hozzájárul, hogy** a Budapest VII. kerület 34031 helyrajzi számú Csengery utca 24. szám alatti társasházban fennálló 306/10.000 tulajdoni hányada, alapterületben kifejezve 60 m2  vonatkozásában az elektromos hálózat felújítás megvalósítására **a 1074 Budapest VII. kerület 34031** **helyrajzi számú Csengery utca 24. szám alatti** **társasház részére** a „6501 Egyéb felhalmozási célú támogatások államháztartáson kívülre címen a „Társasházi közgyűlés határozata alapján célbefizetés” kiadási előirányzat terhére, **180.000,- Forint (10 hónapon keresztül havi 18.000,-Ft) befizetésre kerüljön a társasház számlájára.**

**Felelős:** Niedermüller Péter polgármester

**Határidő:** havonta, 2023. június 30 – ig

**II.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2022. (XI.15) határozata a 1071 Budapest VII. kerület Dembinszky utca 20. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága **hozzájárul, hogy** a Budapest VII. kerület 33400 helyrajzi számú Dembinszky utca 20. szám alatti társasházban fennálló 962/10.000 tulajdoni hányada, alapterületben kifejezve 134 m2  vonatkozásában az elektromos mérőhelyek szabványosításának megvalósítására **a 1071 Budapest VII. kerület 33400** **helyrajzi számú Dembinszky utca 20. szám alatti** **társasház részére** a „6501 Egyéb felhalmozási célú támogatások államháztartáson kívülre címen a „Társasházi közgyűlés határozata alapján célbefizetés” kiadási előirányzat terhére, **160.020,- Forint (2 X 80.010,-Ft /db)** **befizetésre kerüljön a társasház számlájára.**

**Felelős:** Niedermüller Péter polgármester

**Határidő:** azonnal

Budapest, 2022. november 02.

Dr. Halmai Gyula

EVIN Erzsébetvárosi Ingatlangazdálkodási Nonprofit Zrt vezérigazgatója

Mellékletek:

* Csengery utca 24. Jegyzőkönyv
* Csengery utca 24. Kataszteri lap
* Csengery utca 24. célbefizetés leosztó
* Dembinszky utca 20. Jegyzőkönyv részletezővel
* Dembinszky utca 20. Kataszteri lap
* Dembinszky utca 20. célbefizetés leosztó