|  |
| --- |
| **Budapest Főváros VII. kerület Erzsébetváros Önkormányzata**  dr. Halmai GyulaEVIN Erzsébetvárosi Ingatlangazdálkodási Nonprofit Zrt. vezérigazgatója |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság 2022. november 15 - ei rendkívüli**

**ülésére**

|  |  |
| --- | --- |
| **Tárgy:** | Tulajdonosi döntés Budapest Főváros VII. kerület Erzsébetváros Önkormányzata tulajdonában álló üres pincék értékesítése tárgyában |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

**Tisztelt Bizottság!**

Budapest Főváros VII. kerület Erzsébetváros Önkormányzata Polgármesterének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglalt jogköre alapján a Képviselő-testület feladat- és hatáskörében meghozott 274/2021. (III.17.) sz. határozatában az üresen álló, bérleti formában nem hasznosítható önkormányzati tulajdonban lévő pincéket értékesítésre jelölte ki, egyúttal felkérte az EVIN Nonprofit Zrt.-t az értékesítendő pincék kiválasztására, az ingatlanforgalmi értékbecslések megrendelésére és a pályázati eljárások dokumentációjának elkészítésére.

A polgármesteri határozat alapján az EVIN Nonprofit Zrt. 21 db önkormányzati tulajdonú pince értékesítési dokumentációját készítette el. A 21 db pincére vonatkozó értékbecsléseket az EVIN Nonprofit Zrt. által megbízott PROAC Ingatlan Tanácsadó Kft. készítette el.

A pályázati felhívásban szereplő kikiáltási árak minden esetben megegyeznek az értékbecslésekben meghatározott forgalmi értékkel.

|  |  |  |  |  |  |
| --- | --- | --- | --- | --- | --- |
|  | **Cím** | **Hrsz** | **Alapterület** | **Elhelykedés** | **Forgalmi érték** |
| 1. | Almássy tér 3. alagsor 2. | 33701/0/A/2 | 124 | utcai pince, egyéb helyiség | 10 900 000 Ft |
| 2. | Alsó erdősor u. 5. pinceszint 1. | 33555/0/A/1 | 62 | utcai pince, raktár | 5 700 000 Ft |
| 3. | Damjanich u. 45. -1.emelet 1. | 33464/0/A/1 | 23 | udvari pince, egyéb helyiség | 1 500 000 Ft |
| 4. | Dembinszky u. 4. pinceszint 3. | 33409/0/A/3 | 110 | udvari pince, egyéb helyiség | 4 800 000 Ft |
| 5. | Dembinszky u. 8. pinceszint 1. | 33407/0/A/1 | 157 | utcai pince, üzlethelyiség | 15 800 000 Ft |
| 6. | Dob u. 94-96. pinceszint P-3 | 33941/0/A/3 | 192 | udvari pince, raktár | 14 400 000 Ft |
| 7. | Dohány u. 1/B. pinceszint P-1. | 34523/1/A/1 | 20 | udvari pince, raktár | 2 500 000 Ft |
| 8. | Hársfa u. 17. pinceszint 1. | 33624/0/A/1 | 126 | utcai pince, raktár | 16 000 000 Ft |
| 9. | Hernád u. 21. pinceszint 2. | 33184/0/A/2 | 45 | utcai pince, raktár | 4 500 000 Ft |
| 10. | Hernád u. 8. földszint 3A. | 33003/0/A/1 | 63 | udvari pince, tároló | 3 700 000 Ft |
| 11. | Marek József u. 5. -1 emelet Ü/1. | 33291/0/A/2 | 217 | utcai pince, üzlethelyiség | 17 300 000 Ft |
| 12. | Murányi u. 15. -1.emelet R/1. | 33018/0/A/1 | 79 | udvari pince, raktár | 5 200 000 Ft |
| 13. | Murányi u. 46. -1.emelet Ü/2. | 33375/0/A/2 | 74 | utcai pince, üzlethelyiség | 6 700 000 Ft |
| 14. | Nefelejcs u. 24. -1.emelet R/1. | 33149/0/A/1 | 121 | utcai pince, raktár | 10 700 000 Ft |
| 15. | Péterfy S. u. 36. -1 emelet Ü/1. | 33168/0/A/1 | 107 | utcai pince, üzlethelyiség | 14 000 000 Ft |
| 16. | Peterdy u. 14. pinceszint 1. | 33437/0/A/1 | 266 | utcai-udvari pince, üzlethelyiség | 20 200 000 Ft |
| 17. | Rózsa u. 19. pinceszint 1. | 33817/0/A/1 | 241 | utcai pince, üzlethelyiség | 29 200 000 Ft |
| 18. | Rózsa u. 34. -1 emelet Ü/2. | 33958/0/A/2 | 126 | utcai-udvari pince, üzlethelyiség | 16 300 000 Ft |
| 19. | Thököly út 19. pinceszint 1. | 32854/0/A/1 | 63 | udvari pince, raktár | 4 400 000 Ft |
| 20. | Vörösmarty u. 3/A. pinceszint | 33864/0/A/1 | 112 | utcai pince, üzlethelyiség | 12 300 000 Ft |
| 21. | Wesselényi u. 4. pinceszint | 34227/0/A/2 | 87 | udvari pince, raktár | 9 300 000 Ft |

Kérjük a Tisztelt Pénzügyi és Kerületfejlesztési Bizottságot, hogy a fent megnevezett 21 db önkormányzati pince vonatkozásában elkészített – a határozati javaslat mellékletét képező – pályázati felhívás tervezetét jóváhagyni szíveskedjen, egyúttal a pályázati eljárás EVIN Nonprofit Zrt. által történő megindítását engedélyezze.

A Pénzügyi és Kerületfejlesztési Bizottság döntési hatásköre a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III. 26.) sz. önkormányzati rendelet 5. § (1) bekezdésén, 7. § (1), (2) és (6) bekezdésén és 8. § (1) bekezdésén alapul.

*„5.§ (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, vagy a Képviselő-testület más bizottsága, vagy a polgármester hatáskörébe.”*

*„7.§ (1) Törvényben meghatározott forgalmi értékhatár felett az Önkormányzat tulajdonát képező vagyon tulajdonjogát átruházni csak versenyeztetés útján, az összességében legelőnyösebb ajánlatot tevő részére, a szolgáltatás, ellenszolgáltatás értékarányosságával lehet.*

*(2) A nettó százezer forintot meghaladó forgalmi, illetve nyilvántartási értékű, de törvényben meghatározott forgalmi értéket meg nem haladó forgalmi értékű vagyon tulajdonjogát átruházni elsősorban versenyeztetés útján, az összességében legelőnyösebb ajánlatot tevő részére, a szolgáltatás, ellenszolgáltatás értékarányosságával lehet.*

*…*

*(6) A legfeljebb nettó ötvenmillió forint forgalmi értékű vagyon tulajdonjogának versenyeztetés útján történő átruházása esetén a versenyeztetési eljárás szabályairól, azokról a szempontokról, amelyek alapján az összességében legkedvezőbb ajánlat kiválasztása történik a Pénzügyi és Kerületfejlesztési Bizottság dönt.”*

*„8.§ (1) A nettó százezer forint forgalmi, illetve nyilvántartási értéket meghaladó önkormányzati vagyon tulajdonjogának átruházása tárgyában döntés kizárólag a vagyonra vonatkozó 90 napnál nem régebbi forgalmi értéket megállapító szakvélemény alapján, az abban meghatározott forgalmi érték alapul vételével hozható.”*

A fent leírtak és a jogszabályi hivatkozások alapján javasoljuk a határozati javaslat elfogadását.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …/2022. (XI.15.) számú határozata** **Budapest Főváros VII. kerület Erzsébetváros Önkormányzata tulajdonában álló üres pincék értékesítése tárgyában**

Budapest Főváros VII. Kerület Erzsébetváros Önkormányzat Képviselő-testületének Pénzügyi és Kerületfejlesztési Bizottsága úgy dönt, hogy

1. hozzájárul a Határozat mellékletében megjelölt 21 db önkormányzati tulajdonú üres pince pályázati eljárás keretében történő értékesítéséhez.
2. a Határozat mellékletében szereplő 21 db pince vonatkozásában megállapított kikiáltási árat elfogadja.
3. a Határozat mellékletét képező pályázati felhívást az abban foglalt feltételek szerinti tartalommal jóváhagyja és felkéri az EVIN Nonprofit. Zrt.-t a pályázati felhívás közzétételére, a pályázati eljárás lefolytatására, és az eljárás eredményének Bizottság elé történő terjesztésére.

**Felelős:** Niedermüller Péter polgármester

**Határidő:** 1. és 2. pont tekintetében azonnal

Budapest, 2022. november 3.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletei:

* 274/2021. (III.17.) sz. polgármesteri határozat
* Ingatlanforgalmi értékbecslések – 21 db
* Nyilatkozat értékbecslések aktualizálásáról

Határozati javaslat mellékletei:

* Pályázati felhívás
* Pincék listája