|  |
| --- |
| **Budapest Főváros VII. kerület Erzsébetváros Önkormányzata**  Dobai AndrásErzsébetvárosi Piacüzemeltetési Kft. ügyvezetője |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2022. november 15 - ei rendkívüli**

**ülésére**

|  |  |
| --- | --- |
| **Tárgy:** | Hozzájárulás az Erzsébetvárosi Piacüzemeltetési Kft. közbeszerzési eljárás megindításához, takarítás és őrzés-védelem tárgyában |

**Készítette:**

Dobai András

Erzsébetvárosi Piacüzemeltetési Kft. ügyvezetője

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  Dobai AndrásErzsébetvárosi Piacüzemeltetési Kft. ügyvezetője |

**Tisztelt Bizottság!**

**1.** Az Erzsébetvárosi Piacüzemeltetési Kft. mint megrendelő és a Bouwen AW Kivitelező és Szolgáltató Kft. között – közbeszerzési eljárás eredményeként - 2021.03.04. napján vállalkozási szerződés jött létre a **Klauzál Téri Vásárcsarnok** takarítási feladataira.

A vállalkozási szerződés határozott időre, 2023.03.04. napjáig jött létre, azonban a Bouwen AW Kivitelező és Szolgáltató Kft. 2022.07.08. és 2022.07.11. napja között, azaz 4 napon keresztül a Vásárcsarnok esti gépi takarítását nem végezte el, majd 2022.07.21. napjától egyáltalán nem látta el a szerződésben vállalt takarítási kötelezettségeit. Wégmann Gábor Ügyvezető írásban jelezte, hogy a cég 2022.07.27. napjától nem tudja vállalni a takarítást, mivel nem tudja a szükséges személyzetet biztosítani.

A vállalkozó szerződésszegése a vállalkozási szerződés megszűnését eredményezte, melyre tekintettel a felek között jelenleg folyamatban van az elszámolás, az Erzsébetvárosi Piacüzemeltetési Kft.-nek a szerződésszegés alapján kötbér és kártérités fizetési kötelezettség áll fenn a vállalkozóval szemben, a vállalkozó pedig késedelmi kamat igényt jelentett be.

A Klauzál Téri Vásárcsarnok takarítási feladatait jelenleg a 2022. júliusában lefolytatott beszerzési eljárás eredményeként 2022. 09. 01. napján létrejött vállalkozási szerződés alapján Babinszky Adrienn Egyéni Vállalkozó (Nyilvántartási szám: 57347134; Adószám: 59327699243; Statisztikai számjel: 59327699812123101; Székhely: 1237 Budapest, Nevelő u. 15.) látja el mindaddig, amíg az Erzsébetvárosi Piacüzemeltetési Kft. által kiírásra kerülő közbeszerzési eljárás nyertesével az új vállalkozási szerződést meg lehet kötni (de legkésőbb 2023. március 4. napjáig).

**2.** Az Erzsébetvárosi Piacüzemeltetési Kft. mint megrendelő és a KOROZA Kft. (3600 Ózd, Szigligeti u. 13.) között – közbeszerzési eljárás eredményeként – 2021.03.07. napján vállalkozási szerződés jött létre a **Garay Téri Piac** takarítási feladataira. A szerződés határozott időre jött létre, mely szerződés 2023.03.07. napján lejár.

Fentiek alapján mindkét piac takarítási feladatainak ellátása érdekében, közbeszerzési eljárás lefolytatása vált szükségessé.

A közbeszerzés összesített becsült értéke: nettó 32.001.600-Ft.

1.rész: nettó 26.400.000,-Ft

2.rész: nettó 5.601.600,-Ft

Az Erzsébetvárosi Piacüzemeltetési Kft. 2022.08.23. napján megbízási szerződést kötött a KÖZ-BER Közbeszerzési Tanácsadó és Beruházás Lebonyolító Kft-vel (Székhely: 6044 Kecskemét, Tamási Áron utca 21.; Cégjegyzékszám: 03-09-126821; Adószám: 24737708-2-03; Képviseli: Dr. Polyák Csaba ügyvezető). A KÖZ-BER Közbeszerzési Tanácsadó és Beruházás Lebonyolító Kft. a közbeszerzési eljárás elindításához szükséges dokumentációt elkészítette.

Budapest Főváros VII. Kerület Erzsébetváros Önkormányzatának és Polgármesteri Hivatalának Közbeszerzési Szabályzata I. fejezet 1.4 pontja szerint *„A saját közbeszerzési szabályzattal rendelkező Gazdasági társaságok közbeszerzési eljárásaikat feladat-ellátási szerződésükben meghatározott feladatok körében ajánlatkérőként eljárva, a Bizottságnak bemutatott szabályzatuk alapján, felelős akkreditált közbeszerzési szaktanácsadó bonyolításában maguk végzik azzal, hogy közbeszerzést a közbeszerzési eljárást megindító dokumentumok Bizottság általi jóváhagyását követően indíthatnak.”*

Fentiek alapján kérjük atisztelt Bizottságot, hogy a szükséges közbeszerzési eljárások Társaságunk által történő megindítását jóváhagyni szíveskedjen.

Az Erzsébetvárosi Piacüzemeltetési Kft. mint megrendelő és a KONA-SEC Kft. (1211 Budapest, Weiss Manfréd út 5-7.) között – közbeszerzési eljárás eredményeként – 2021.02.23. napján vállalkozási szerződés jött létre a **Klauzál Téri Vásárcsarnok őrzési feladataira**. A szerződés határozott időre jött létre, 2023.02.23. napján lejár.

Fentiek alapján az őrzési feladatok ellátására közbeszerzési eljárás lefolytatása vált szükségessé.

A közbeszerzés összesített becsült értéke: nettó 47.198.880,-Ft.

A döntési jogosultságot jelen ügyben Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú rendelet 5. § (1) bekezdése biztosítja.

**Határozati javaslatok**

**I.**

**Budapest Főváros VII. Kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …/2022. (XI.15.) számú határozata az Erzsébetvárosi Piacüzemeltetési Kft., mint ajánlatkérő** **által lefolytatásra kerülő a Klauzál Téri Vásárcsarnok és a Garay Téri Piac takarítási szolgáltatása tárgyú közbeszerzési eljárás dokumentációjának jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt,

1. hogy az Erzsébetvárosi Piacüzemeltetési Kft. által előterjesztett a *Klauzál Téri Vásárcsarnok és a Garay Téri Piac takarítási szolgáltatása* tárgyú közbeszerzési eljárás dokumentációját jóváhagyja, egyúttal engedélyezi a közbeszerzési eljárás megindítását.
2. felkéri az Erzsébetvárosi Piacüzemeltetési Kft.-t a közbeszerzési eljárás lefolytatására.

**Felelős:** Niedermüller Péter polgármester

**Határidő:** azonnal

**II.**

**Budapest Főváros VII. Kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …/2022. (XI.15.) számú határozata az Erzsébetvárosi Piacüzemeltetési Kft., mint ajánlatkérő által lefolytatásra kerülő a Klauzál Téri Vásárcsarnok őrzési szolgáltatása tárgyú közbeszerzési eljárás dokumentációjának jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt,

1. hogy az Erzsébetvárosi Piacüzemeltetési Kft. által előterjesztett a *Klauzál Téri Vásárcsarnok őrzési szolgáltatása* tárgyú közbeszerzési eljárás dokumentációját jóváhagyja, egyúttal engedélyezi a közbeszerzési eljárás megindítását.
2. felkéri az Erzsébetvárosi Piacüzemeltetési Kft.-t a közbeszerzési eljárás lefolytatására.

**Felelős:** Niedermüller Péter polgármester

**Határidő:** azonnal

Budapest, 2022. november 3. Dobai András

Erzsébetvárosi Piacüzemeltetési Kft. ügyvezetője

Melléklet:

* Ajánlati felhívás Őrzés-védelem EVPÜ 2022
* Eljárást megindító döntés adatlap Őrzés-védelem EVPÜ 2022
* Megbízás bírálóbizottság tagja részére dr. Polyák Csaba Őrzés-védelem Klauzál tári Vásárcsarnok 2022
* Megbízás bírálóbizottság tagja részére műszaki EVPÜ Klauzál téri Vásárcsarnok 2022
* Megbízás bírálóbizottság tagja részére pénzügyi EVPÜ Őrzés-védelem Klauzál téri Vásárcsarnok 2022
* Őrzés Védelem műszakileírás EVPÜ Klauzál téri Vásárcsarnok 2022
* Őrzés-védelem Ajánlattételi útmutató EVPÜ Klauzál téri csarnok 2022
* Őrzés-védelem Nyilatkozatminták EVPÜ Klauzál téri csarnok 2022
* Összeférhetetlenségi nyilatkozat Döntéshozó Dobai EVPÜ Őrzés-védelem 2022
* VÁLLALKOZÁSI SZERZŐDÉSTERVEZET-Klauzál Vásárcsarnok EVPÜ Őrzés-védelem 2022
* Ajánlati felhívás Takarítás EVPÜ 2022
* Eljárást megindító döntés takarítás EVPÜ 2022
* Garay téri Piac Takarítás műszaki leírás EVPÜ 2022
* Klauzál téri Vásárcsarnok Takarítás műszaki leírás EVPÜ 2022
* Megbízás bírálóbizottság tagja részére dr. Polyák Csaba takarítás EVPÜ 2022
* Megbízás bírálóbizottság tagja részére műszaki takarítás EVPÜ 2022
* Megbízás bírálóbizottság tagja részére pénzügyi takarítás EVPÜ 2022
* Összeférhetetlenségi nyilatkozat Döntéshozó Dobai EVPÜ 2022
* Takarítás- Nyilatkozatminták EVPÜ 2022
* Takarítás szerződéstervezet EVPÜ 2022
* Takarítás útmutató EVPÜ 2022